17.2.2015 Jurnalul Oficial al Uniunii Europene L41/1 II (Acte fără caracter legislativ) REGULAMENTE REGULAMENTUL DELEGAT (UE) 2015/242 AL COMISIEI din 9 octombrie 2014 de stabilire a normelor detaliate de funcționare a consiliilor consultative în cadrul politicii comune în domeniul pescuitului COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului şi a Deciziei 2004/585/CE a Consiliului (!), în special articolul 45 alineatul (4), întrucât: (1) Regulamentul (UE) nr. 1380/2013, în special articolul 43, prevede instituirea consiliilor consultative care să promoveze o reprezentare echilibrată a tuturor părților interesate în domeniul pescuitului şi al acvaculturii și să contribuie la realizarea obiectivelor politicii comune în domeniul pescuitului. (2) Consiliile consultative pot transmite recomandări şi sugestii Comisiei şi statelor membre în cauză cu privire la aspecte referitoare la gestionarea pescuitului şi la aspectele socioeconomice și de conservare ale pescuitului şi acvaculturii. Consiliile pot informa Comisia şi statele membre cu privire la problemele referitoare la gestionare și la aspectele socioeconomice și de conservare ale pescuitului şi acvaculturii în zona geografică sau sfera lor de competență şi pot contribui, în strânsă cooperare cu oamenii de ştiință, la colectarea, furnizarea şi analizarea datelor necesare pentru elaborarea măsurilor de conservare. (3 În timp ce Decizia 2004/585/CE a Consiliului () stabileşte șapte consilii consultative regionale, anexa III la Regulamentul (UE) nr. 1380/2013 cuprinde, de asemenea, patru noi consilii consultative instituite prin regulamentul menționat. (4) Deoarece Regulamentul (UE) nr. 1380/2013 stabileşte noi consilii consultative, este necesar să se definească procedura pentru demararea funcționării acestora. (5)  Având în vedere rolul important pe care trebuie să îl joace consiliile consultative regionale în cadrul politicii regionale comune în domeniul pescuitului și în conformitate cu principiile de bună guvernanță prevăzute la articolul 3 literele (b) și (f) din Regulamentul (UE) nr. 1380/2013, este, de asemenea, necesar să se asigure, în conformitate cu articolul 43 alineatul (1) din regulamentul menționat, că structura acestora garantează o reprezentare echilibrată a tuturor părților interesate legitime în domeniul pescuitului, inclusiv flotele de mici dimensiuni și, după caz, acvacultura. (6) Pescuitul artizanal joacă un important rol social, economic, de mediu și cultural în numeroase comunități costiere de pe întregul teritoriu al Uniunii Europene. Prin urmare, este necesar să se asigure participarea lor eficientă la lucrările consiliilor consultative, inclusiv prin contribuții la costuri și la pierderile de venit care pot rezulta din această participare. () JOL354,28.12.2013, p.22. ()) Decizia 2004/585/CE a Consiliului din 19 iulie 2004 de instituire a consiliilor consultative regionale în cadrul politicii comune în domeniul pescuitului JO L 256, 3.8.2004, p. 17).